ระบุอาการและรักษาโรคหวัด ใช้กระเทียมเพื่อบรรเทาอาการเป็นหวัด
โรคหวัดมักเกิดจากไรโนไวรัส (rhinovirus) ไรโนไวรัสส่วนใหญ่ทำให้เกิดการติดเชื้อทางเดินหายใจส่วนบน แต่ก็อาจทำให้เกิดการติดเชื้อทางเดินหายใจส่วนล่างหรือโรคปอดบวมได้ ไรโนไวรัสมักพบบ่อยที่สุดในช่วงเดือนมีนาคมถึงเดือนตุลาคม ระยะฟักตัวมักจะสั้น แค่ 12-72 ชั่วโมงหลังสัมผัสเชื้อ การสัมผัสเชื้อมักเกิดจากการอยู่ใกล้คนที่เป็นหวัดอยู่แล้ว และคนคนนั้นไอหรือจาม อาการโพรงจมูกแห้งหรือเคืองมักจะเป็นอาการแรกที่เกิดขึ้น อาการเจ็บคอหรือคันคอก็เป็นอาการที่มักเกิดขึ้นแรกๆ เช่นกัน  อาการเหล่านี้มักตามมาด้วยน้ำมูก ความรู้สึกคัดจมูก และการจาม อาการมักจะแย่ลงใน 2-3 วันต่อจากที่เริ่มมีอาการ น้ำมูกมักจะใสและเหลว แล้วอาจเปลี่ยนเป็นข้นขึ้นและเป็นสีเขียวเหลือง อาการอื่นๆ มีปวดหัวหรือปวดตัว ตาเยิ้มเพราะมีน้ำเยอะ แรงดันในใบหน้าหรือในหูเพราะคัดจมูก ไม่สามารถได้กลิ่นหรือรสชาติอะไรได้ ไอ เสียงแหบ อาเจียนหลังจากไอ อารมณ์หงุดหงิด ไม่สบายตัว และอาจมีไข้อ่อนๆ โดยเฉพาะในเด็กทารกหรือเด็กก่อนวัยเรียน โรคหวัดอาจหายยากขึ้นหากมีการติดเชื้อในหู โพรงจมูกอักเสบ หลอดลมอักเสบเรื้อรัง (ปอดอักเสบ คัดจมูกและไอ) หรืออาการโรคหอบหืดทรุดลง ปัจจุบันไม่มีวิธีรักษาโรคหวัด คุณควรจะมุ่งความสนใจไปที่การบรรเทาอาการมากกว่า คำแนะนำทางการแพทย์มีดังต่อไปนี้:  พักผ่อนเยอะๆ ดื่มน้ำเยอะๆ อาจเป็นน้ำเปล่า น้ำผลไม้ ซุปไก่หรือซุปผักใสก็ได้ ที่จริงแล้วซุปไก่ดีสำหรับการบรรเทาอาการเป็นหวัดมาก  ใช้น้ำเกลืออุ่นกลั้วคอ จะช่วยให้อาการเจ็บคอดีขึ้น ใช้ยาอมแก้ไอหรือสเปรย์ฉีดคอหากคุณไอหนักมากจนไม่ได้พักอย่างเพียงพอ ซื้อยาแก้ปวดหรือแก้หวัด โดยต้องทำตามคำสั่งบนฉลาก ส่วนใหญ่แล้วคุณไม่น่าจะจำเป็นต้องไปพบแพทย์ แต่หากคุณหรือลูกของคุณมีอาการต่อไปนี้ ให้ติดต่อแพทย์:  ไข้สูงกว่า 38 องศาเซลเซียส หากลูกของคุณอายุต่ำกว่า 6 เดือนและมีไข้ ก็ให้ติดต่อแพทย์ สำหรับเด็กไม่ว่าจะอายุเท่าไหร่ก็ตาม หากมีไข้ 40 องศาเซลเซียสหรือสูงกว่านั้นก็ให้ติดต่อแพทย์เช่นกัน หากมีอาการนานกว่า 10 วัน หากมีอาการรุนแรงหรือคุณมีอาการผิดปกติ เช่นปวดหัวมาก คลื่นไส้ อาเจียน หรือหายใจลำบาก ง่ายวิจัยเมื่อเร็วๆ นี้ทดสอบประสิทธิภาพของกระเทียมในคน 146 คนเป็นช่วงเวลา 3 เดือน คนที่กินผลิตภัณฑ์เสริมอาหารที่ทำจากกระเทียมมีอาการเป็นหวัด 24 ครั้ง เทียบกับคนที่ไม่ได้กินอาหารเสริม ซึ่งมีอาการเป็นหวัด 65 ครั้ง นอกจากนั้น กลุ่มที่กินกระเทียมยังเป็นหวัดน้อยกว่าอีกกลุ่ม 1 วันอีกด้วย  ในงานวิจัยอีกงาน กลุ่มที่กินกระเทียมมีอาการเป็นหวัดน้อยกว่า และหายเร็วกว่า ซึ่งอาจเป็นเพราะจำนวนเซลล์ภูมิคุ้มกันชนิดหนึ่งเพิ่มขึ้นหลังจากกินผลิตภัณฑ์เสริมอาหารที่ทำจากกระเทียมทุกวัน วันละ 3 กรัม  นักวิจัยส่วนใหญ่เชื่อว่าสารประกอบที่มีกำมะถันในกระเทียมที่ชื่อว่าอัลลิซิน (allicin) เป็นตัวช่วยต้านอาการเป็นหวัด อย่างไรก็ตาม ในกระเทียมมีสารอื่นๆ อีกมากมาย เช่นสารจากซาโปนิน (saponin) และกรดอะมิโน ที่นักวิจัยคิดว่ามีส่วนลดเชื้อไวรัสเช่นกัน ถึงแม้จะยังไม่ทราบแน่ชัดว่าสารเหล่านี้ทำงานอย่างไร คนหลายคนอาจกังวลเรื่องกลิ่นของกระเทียม สารที่ต้านไวรัสโรคหวัดได้สำเร็จก็คือสารเดียวกันกับที่สร้างกลิ่นกระเทียม ฉะนั้น คุณจะต้องทำใจยอมรับกลิ่นของมันหากคุณจะใช้กระเทียมบรรเทาอาการเป็นหวัด ข่าวดีคือคุณควรหยุดทำงานหรือหยุดเรียนอยู่บ้านเพื่ออยู่ห่างจากคนอื่นอยู่แล้ว คุณควรจะพักผ่อนและดื่มน้ำเยอะๆ ซึ่งหมายความว่าถึงแม้กระเทียมจะส่งกลิ่น ส่วนใหญ่แล้วก็จะมีแค่คุณและคนใกล้ตัวที่ต้องเผชิญกับกลิ่นของมัน เป็นการเสียสละเพียงเล็กน้อยเมื่อเทียบกับการหายป่วยเร็วขึ้นและมีอาการป่วยน้อยลง! ถ้าเป็นไปได้ ให้ใช้กระเทียมสดเสมอ ปอกเปลือกกระเทียมออกแล้วใช้ที่บดกระเทียมหรือด้านข้างของใบมีดเพื่อบี้กระเทียม กินกระเทียมดิบประมาณ 1 กลีบทุก 3-4 ชั่วโมง แค่ปอกเปลือกแล้วก็กินเลย!  หากคุณไม่ชอบรสกระเทียม ให้ลองกลบรสของมันโดยการผสมกระเทียมกับน้ำส้มดู คุณจะเติมกระเทียมใส่น้ำมะนาวก็ได้ ให้ใส่กระเทียมลงในน้ำ 6-8 ออนซ์ผสมกับน้ำมะนาว 2 ช้อนโต๊ะแล้วคนผสมกัน  สามารถใส่กระเทียมดิบในน้ำผสมน้ำผึ้งก็ได้ด้วย น้ำผึ้งสามารถฆ่าเชื้อแบคทีเรียและเชื้อไวรัสได้ ให้ผสมน้ำผึ้ง 1-2 ช้อนโต๊ะกับน้ำ 6-8 ออนซ์เข้าด้วยกัน ถึงแม้ว่ากระเทียมดิบจะใช้แก้หวัดได้ดีที่สุด กระเทียมสุกก็ยังมีอัลลิซินมากพอที่จะออกฤทธิ์ได้ ให้ปอกเปลือกแล้วบี้หรือบดกระเทียม ปล่อยกระเทียมที่บี้หรือบดแล้วทิ้งไว้ 15 นาทีเพื่อให้เกิดปฏิกิริยาทางเอนไซม์ที่ “เปิดสวิตช์” สารอัลลิซินในกระเทียม  ใช้กระเทียม 2-3 กลีบใส่ในอาหารทุกมื้อระหว่างที่เป็นหวัด หากคุณกินอะไรเบาๆ ก็ให้ใส่กระเทียมบี้หรือบดในซุปไก่หรือซุปผัก แล้วนำไปอุ่นตามปกติ หากคุณกินอาหารทั่วไป ลองใส่กระเทียมไปกับผักที่ทำ หรือใส่ไปพร้อมกับตอนหุงข้าวดู คุณยังสามารถเติมกระเทียมบี้หรือบดใส่ซอสที่ทำจากมะเขือเทศหรือชีสได้ด้วยเมื่อเริ่มรู้สึกดีขึ้นแล้ว ให้ลองนำกระเทียมบี้หรือบดไปถูเนื้อ แล้วนำเนื้อไปปรุงสุกตามปกติ ของเหลวร้อนๆ จะช่วยลดอาการคัดจมูกได้ด้วย ให้ต้มน้ำ 3 ถ้วยกับกระเทียม (ผ่าเป็น 2 ซีก) 3 กลีบจนเดือด ปิดไฟแล้วเติมน้ำผึ้ง 1/2  ถ้วยกับน้ำมะนาว 1/2  ถ้วยพร้อมกับเมล็ดและเปลือกมะนาว เนื่องจากมีวิตามินและสารต้านอนุมูลอิสระจำนวนมาก  กรองน้ำชาและจิบตลอดวัน นำชาที่เหลือไปแช่ตู้เย็นและนำมาอุ่นเมื่อต้องการ วิธีนี้อาจเป็นวิธีที่ดีสำหรับคนที่ไม่ชอบรสกระเทียมเลย ให้แบ่งกินกระเทียมใน 1 วัน วันละ 2-3 กรัมเพื่อลดอาการเป็นหวัด
ทำความเข้าใจโรคหวัด. ระบุอาการของโรคหวัด. รักษาโรคหวัด. ประเมินว่าคุณป่วยหนักจนต้องไปพบแพทย์หรือไม่. หาข้อมูลดูว่ากระเทียมช่วยลดอาการเป็นหวัดจริงได้หรือไม่. ทำใจกับกลิ่นกระเทียม. กินกระเทียมดิบ. ใช้กระเทียมทำอาหาร. ทำชากระเทียม. กินผลิตภัณฑ์เสริมอาหารที่ทำจากกระเทียม.
https://www.wikihow.com/Cure-a-Cold-With-Garlic https://www.wikihow.com/Cure-a-Cold-With-Garlic
Identifying and Treating the Common Cold Using Garlic to Help With Cold Symptoms